Highlanders (Superrugbyspan)

Die **Highlanders** is ’n Nieu-Seelandse rugbyspan wat as ’n konsessie aan Superrugby deelneem sedert 1996. Die konsessie sluit Otago en Southland in.  In terme van die ITM-beker kom die Highlanders se spelers van Otago, Noord-Otago en Southland af. Hulle tuiswedstryde word op die Forsyth Barr-stadion in Dunedin gespeel en soms op Rugbypark in Invercargill. Die huidige kaptein van die span is Hugh Renton.

Die konsessie is in 1996 gestig om die neder-Suid-Eiland in die nuutgestigte Super 12 te verteenwoordig. Hulle het in die eerste seisoen 8ste geëindig en die volgende seisoen laaste nadat hulle slegs drie wedstryde kon wen. In die volgende drie seisoene (1998, 1999 en 2000) het hulle egter deurgedring tot die halfeindronde; hul beste vertoning tot nog toe was in 1999 toe hulle teen die ander span van die Suid-Eiland, die Crusaders, in die eindronde op Carisbrook gespeel het. Hulle het met 24 - 19 verloor en in die volgende jaar is hulle in die halfeindronde deur die Crusaders uitgeskakel. Sedertdien het hulle nog net een keer in die top vier geëindig (in 2002). Tussen 2003 en 2009 kon hulle nie beter as sewende op die punteleer vaar nie.

Die voormalige Highlander, Anton Oliver, het ’n rekord 127 wedstryde vir die konsessie gespeel en dertien ander spelers het meer as 50 wedstryde gespeel vir die span.  

## Geskiedenis 
Die konsessie van die Highlanders is gestig as een van vyf Nieu-Seelandse spanne in die Super 12.  Hulle is aanvanklik die *Otago Highlanders* genoem en die konsessiegebied bestaan uit die neder Suid-Eiland van Nieu-Seeland, met die spelers van die Otago, Noord-Otago en Southland rugbyunies wat vir die Highlanders kwalifiseer.

regs|duimnael|200px|Die Highlander gelukbringer tree op voor ’n wedstryd op Carisbrook
Die kaptein van die eerste span in 1996 was John Leslie en is afgerig deur Gordon Hunter.  Hulle eerste Super 12-wedstryd was teen die Queensland Reds te Carisbrook op 3 Maart 1996.  Die Highlanders het die wedstryd met 57 - 17 gewen.  Na drie wedstryde was die Highlanders onoorwonne en was hulle bo-aan die punteleër.  Die volgende week het hulle egter verloor met 59 - 26 teen die Noord-Transvaal op Loftus Versfeld.  Die Highlanders kon vir die res van die seisoen net twee wedstryde wen; teen Natal te Carisbrook en teen die Canterbury Crusaders te Lancasterpark, en hulle het agtste op die tabel geëindig.

1997 was die Highlanders se swakste seisoen nog.  Hulle is afgerig deur Glenn Ross en die kaptein was Taine Randell. Na hul swak vertoning in 1998 is Tony Gilbert vir 1998 aangestel as afrigter.  Die Highlanders het uiteindelik die eerste Nieu-Seelandse span geword wat al vier Suid-Afrikaanse spanne in een seisoen kon klop. Nadat hulle die Bulls op Loftus Versfeld geklop het kon hulle slegs vir die halfeindronde kwalifiseer indien die Brumbies teen die Reds verloor met ’n klein punteverskil. Die Brumbies het egter met 23 - 16 gewen en die Highlanders het vierde geëindig.  Hulle moes in die halfeindronde teen die verdedigende kampioene, die Auckland Blues, op Edenpark speel.  Die Blues het die wedstryd op kontroversiële wyse gewen met 37 - 26. 

In 1999 het die Highlanders hul beste vertoning nog gelewer toe hulle die eindronde van die kompetisie gehaal het.  Hulle het daardie seisoen geopen met ’n sege van 19 - 13 oor die Auckland Blues op Carisbrook.  Dit is gevolg deur seges oor die Northern Bulls, die Stormers en die Golden Cats.  Hulle eerste verlies vir die seisoen was die volgende wedstryd teen die Coastal Sharks.  Terug in Nieu-Seeland het hulle teen die Waikato Chiefs gewen en daarna ook teen die Crusaders.  Nadat hulle teen die Reds ook gewen het,het die Highlanders teen die Waratahs op Carisbrook verloor.  Die volgende week het die Brumbies egter op Carisbrook in die stof gebyt.  In die volgende wedstryd het hulle met 21 - 19 verloor teen die Wellington Hurricanes nadat hulle halftyd met 14 - 3 voorgeloop het.  As die Highlanders hierdie wedstryd gewen het, sou hulle bo-aan die punteleer geëindig het en sou hulle die halfeindronde op Carisbrook gespeel het. Hulle moes egter na Suid-Afrika vlieg om in Kaapstad teen die Stormers te speel; hulle het met 33 - 18 gewen. Die Highlanders het na Dunedin teruggekeer om in die eindronde teen die ander span van die Suid-Eiland, die Canterbury Crusaders, te speel.  Die Highlanders het eerse punte aangeteken en het halftyd met 14 - 9 voorgeloop.  Die beslissende drie is egter deur die vleuel van Canterbury, Afato So’oalo, gedruk toe hy ’n kapskoppie gegee het en vir die All Black-vleuel, Jeff Wilson, weggehardloop het.  Die Highlanders het met drie minute speeltyd oor, ’n drie gedruk toe Isitolo Maka oorgeduik het, maar dit was te laat en die Crusaders het met 24 - 19 gewen. Hulle het ook hul volgende drie wedstryde, teen die Sharks, die Hurricanes en die Cats, gewen. Daarna het hulle egter drie wedstryde, teen die Crusaders, die Brumbies en die Blues, verloor. Hulle het op die Jade-stadion teen die Crusaders gespeel in die halfeindronde en met 37 - 15 verloor nadat Marika Vunibaka twee drieë in die laaste twintig minute gedruk het. In die volgende seisoen het die Highlanders goed begin en die Blues met 23 - 8 gewen. Hulle het daardie jaar (2001) vir die eerste keer sedert ’n provinsiale rugbyspan van Otago teen ’n provinsiale span van Nieu-Suid-Wallis in 1901 gespeel het (die span van Nieu-Suid-Wallis het dié wedstryd met 5 - 0 verloor), gewen. Dit was op 7 April 2001 op Carisbrook en die telling was 39 - 20.  Die Highlanders het net-net verloor teen die Hurricanes met 35 - 33 in Napier voordat hulle die Brumbies op 20 April op Carisbrook geklop het. Alhoewel die Highlanders vir die tweede agtereenvolgende seisoen onoorwonne op hul tuisveld was, het hulle vyfde op die punteleer geëindig met ses oorwinnings in die seisoen.  Hulle seisoen het begin met ’n 30 - 28 verloor teen die Crusaders op die Jadestadion.  Daardie jaar het die Highlanders weer daarin geslaag om al vier die Suid-Afrikaanse spanne te wen.  Die eerste wedstryd om die Gordon Hunter-gedenktrofee is op Edenpark gespeel en die Blues het met 20 - 13 gewen.  Die Highlanders se laaste wedstryd van die 2002-seisoen was op Carisbrook teen die Reds.  Hulle het die wedstryd met 40 - 26 gewen en so gesorg dat hulle vir drie jaar onoorwonne was op Carisbrook.

Die 2003-seisoen het afgeskop met ’n 29 - 26 oorwinning oor die Chiefs in Hamilton.  Daarna het hulle teen die Stormers en die Bulls gewen maar teen die Cats in Johannesburg verloor.  Die volgende week het hulle teen die Hurricanes verloor (17 - 16) op Carisbrook.  Die Highlanders was vir drie seisoene (2000, 2001 en 2002) oftewel sestien wedstryde onoorwonne op Carisbrook voordat hulle teen die Crusaders verloor het.  Die volgende week het hulle teen die Blues gewen met 22 - 11 en die Gordon Hunter-gedenktrofee behou.  In April van daardie jaar het gerugte die ronde begin doen dat daar onenigheid bestaan tussen Laurie Mains, die afrigter, en sommige van die senior spelers in die span. en na die laaste wedstryd van die seisoen het Mains bedank en is hy vervang deur sy assistent, Greg Cooper. maar het ook ’n nuwe afrigter en dertien nuwe spelers gehad. Die 2005-seisoen het afgeskop met ’n verlies teen die Blues op Carisbrook. Na die eerste wedstryd het die Highlanders ses wedstryde in ’n ry gewen wat ’n eerste vir die konsessie was.  Na ’n gelykop uitslag teen die Stormers en ’n loslootjie was die Highlanders onoorwonne vir agt weke. Drie weke voor die einde van die rondomtalietoernooi was die Highlanders nog derde op die punteleer, maar hulle het hul oorblywende drie wedstryde verloor en uiteindelik agtste geëindig.  Die 2007-seisoen het dieselfde uitslag as die vorige seisoen opgelewer.  Die Highlanders het weer negende geëindig en was die swakste van die Nieu-Seelandse spanne.  Hulle het die seisoen afgesluit met vyf oorwinnings uit dertien wedstryde.  Na die 2007-seisoen het Greg Cooper die konsessie verlaat om die assistentafrigter vir die Blues te word.  Die afrigter vir die 2008, Gelnn Moore, is op 23 Augustus 2007 aangewys.

## Naam en kleure 
regs|duimnael|Die logo van die *Otago Highlanders* voordat hulle naam verander het
Die naam *Highlanders* is gekies na aanleiding van die vroeë Skotse setlaars in die neder Suid-Eiland.  Hierdie Skotse setlaars was die stigters van Dunedin&mdash;bekend as die "Edinburg van die Suide," en dit is die stad waar die Highlanders se basis is.  Volgens die amptelike webblad van die Highlanders:  "Die naam en beeld van die Highlander roep beelde van vurige onafhanklikheid, trotsheid en jou herkoms, lojaliteit, krag, broederskap, eerlikheid en harde werk op." en Noord-Otago neem deel aan die amateur Heartland-kampioenskap.  Die gevolg is dat die meeste spelers van die Highlanders van Otago of Southland kom.

## Stadion 
250px|duimnael|links|Carisbrook
Die Highlanders se tuisgrond was Carisbrook in Dunedin met ’n kapasiteit van 29&nbsp;000.  Carisbrook staan ook bekend as "The Brook" of die "House of Pain" weens die stadion se reputasie as ’n moeilike stadion vir besoekende spanne om in te speel.  Die stadion is ook bekend vir die groot hoeveelheid studente (bekend as die "Scarfies") wat die terrasse aan die oostelike kant van die veld volsit. 

’n Nuwe stadion, die Forsyth Barr-stadion by Universiteit Plaza is gebou om Carisbrook te vervang omdat Carisbrook nie meer geskik was om internasionale rugbywedstryde aan te bied nie. Dit was ook ’n stadion vir die Rugbywêreldbeker 2011.  Die Carisbrook-stadiontrust is in 2006 gestig om die beplanning en konstruksie van ’n nuwe stadion.  Die stadion word nie gebou waar die huidige Carisbrook staan nie, maar sal eerder naby die Universiteit van Otago en Otagohawe opgerig word. Die stadion het ’n dak wat beteken dat dit geskik is vir alle weersomstandighede.  Verder is dit reghoekig in vorm met 25&nbsp;000 permanente sitplekke wat uitgebrei kan word tot 35&nbsp;000 indien nodig.

Die Highlanders speel gewoonlik ook een wedstryd per seisoen òf op Rugbypark in Invercargill òf in die Queenstown Events-sentrum in Queenstown.  Voor 2007 is die wedstryd gewoonlik op Rugbypark gespeel, maar in 2007 is ’n wedstryd in die Queenstown Events-sentrum gespeel.  Die Highlanders het ook van hul voorseisoenwedstryde op Centennialpark in Oamaru

Op 23 Maart 2009 het die Highlanders een van hul tuiswedstryde op die FMG-stadion in Palmerston-Noord teen die Bulls gespeel.  Ongeveer 10&nbsp;000 mense het vir hierdie wedstryd opgedaag, wat beteken dat dit een van die Highlanders se grootste toeskouergetalle vir die 2009 Super 14-seisoen was.

## Seisoenbepalings 
### Super 12 
Die volgende tabel som die Highlanders se Super 12-uitslae op:
:

### Super 14 
Die volgende tabel som die Highlanders se Super 14-uitslae op:  Glen Ross het in 1997 oorgeneem maar is nie weer aangestel vir die 1998-seisoen nie.  Tony Gilbert is aangestel vir die 1998-seisoen en het ook in 1999 die span afgerig waarna hy aangestel is as hulpafrigter van die All Blacks.  Daarna is Peter Sloane aangestel om Gilbert se opvolger te wees.  Hy was die afrigter in 2000 en 2001 waarna hy die Blues gaan afrig het.  In 2001 het Laurie Mains van Suid-Afrika af teruggekeer en is aangestel as die afrigter van die Highlanders vir die 2002-seisoen.  Jamie Joseph is vir die 2011-seisoen aangestel as hoofafrigter.

## Bibliografie 
* 
* 
* 

## Notas en verwysings 
## Eksterne skakels 
* Highlanders amptelike webblad